भवनाथपुर(गढ़वा) : टाउनशिप स्थित विधायक आवास पर मंगलवार को नसंमो के केंद्रीय कार्यकारी अध्यक्ष भगत दयानंद यादव ने प्रेस वार्ता कर सेल के गोलंबर चौक पर लगे नसंमो के झंडा को पूर्व विधायक के इशारे पर बीती रात असामाजिक तत्वों द्वारा काटकर हटाये जाने पर प्रतिक्रिया व्यक्त करते हुए इसकी घोर निंदा की। उन्होंने कहा कि टाउनशिप चौक पर नसंमो का लगा हुआ सिर्फ झंडा मात्र ही नही था, बल्कि यह पुरे क्षेत्र के गरीब, दलित और शोषित परिवारो की आत्म सम्मान की प्रतीक की निशानी थी, जिसे बीती रात्रि में नगरगढ़ के इशारे पर कुछ पीछ लग्गु नेता और असामाजिक तत्वों ने हटाने का कार्य किया है। वैसे लोगो को चिन्हित करते हुए प्रशासन से कार्रवाई करने की मांग किया है।उन्होंने चेतावनी भरे लहजे में कहा कि मोर्चा परिवार के खिलाफ अपशब्द बोलने वाले और उनसे टक्कर लेने वाले अपनी ओछी हरकत करने से बाज आये अन्यथा नसंमो उन्हें मुहतोड़ जवाब देने के लिए अब कमर कस चुकी है।कहा कि नसंमो द्वारा क्षेत्र के किसानो के हितों को लेकर आगामी 9 दिसंबर को गढ़वा में एक विशाल रैली निकाली जाएगी। इस मौके पर नसमो महासचिव अनिल चौबे, मनोज पहाड़िया, राकेश चौबे, अरुण कुमार, प्रदीप यादव, लल्लू ठाकुर, लक्ष्मण राम, प्रमोद सिंह, रामपवन विश्वकर्मा आदि लोग उपस्थित थे।